Diari Oficial de la Generalitat Valenciana


Sumari del DOGV 7578, del 24-07-2015 (2015/6577)

RESOLUCIÓ de 14 de juliol de 2015, del secretari autonòmic de l'Agència Valenciana de Turisme, per la qual s'atorga la declaració de Festa d'Interés Turístic Provincial de la Comunitat Valenciana a la Setmana Santa de Xàtiva.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7578

Data del DOGV
:   24-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6577


Data del document
:   14-07-2015

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * Xàtiva
    * cultura popular

RESOLUCIÓ de 14 de juliol de 2015, del secretari autonòmic de l'Agència Valenciana de Turisme, per la qual s'atorga la declaració de Festa d'Interés Turístic Provincial de la Comunitat Valenciana a la Setmana Santa de Xàtiva. [2015/6577]  
Vista la sol·licitud presentada per l'Ajuntament de Xàtiva de data 7 de juliol de 2015 instant la declaració de Festa d'Interés Turístic de la Comunitat Valenciana, per a la celebració de la Setmana Santa de Xàtiva.  
Després de l'estudi de la documentació que es troba en esta conselleria i vist l'informe proposta del cap del Servici d'Assistència i Inspecció Turística, José Enrique del Campo Catalán, de data 13 de juliol de 2015, per mitjà de la qual es proposa resoldre favorablement la concessió de la mencionada distinció, de conformitat amb el que disposen els articles 3.1.c, 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, en relació amb el que disposen els articles 1 i 5 del Decret 103/2015, de 7 de juliol, pel qual s'establix l'estructura orgànica bàsica de la Presidència i de les conselleries de la Generalitat, resolc:  
  
Primer  
Atorgar el títol honorífic de Festa d'Interés Turístic Provincial de la Comunitat Valenciana a la Setmana Santa de Xàtiva (València)  
  
Segon  
Amb data de la present resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic.  
  
Contra esta resolució, que posa fi a la via administrativa, podrà interposar-se potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar recurs contenciós administratiu davant del Jutjat Contenciós Administratiu de València, dins del termini de dos mesos, comptats des de l'endemà de la publicació, d'acord amb el que establixen els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 14 de juliol de 2015.- El secretari autonòmic: Francesc Colomer Sánchez.